Ekebergåsen

Ekebergåsen beskriver den nordvestlige delen av høydedraget Ekeberg i Oslo slik det framstår fra byen, fra fjorden og fra åsene omkring. norgeskart.no

Området ligger dels til bydel Gamle Oslo og dels til bydel Nordstrand. Ekebergåsen består av den mer nordvendte, tett bebygde og dels stupbratte Ekebergskrenten, og den mer vestvendte og skogkledde Ekebergskråningen. På toppen ligger Ekebergsletta.

På langs i skråningen går Kongsveien og Ekebergbanen fra Geitabru i Gamlebyen til Jomfrubråten og Bekkelaget. Under åsen går Mosseveien og Østfoldbanen. norgeskart.no

Sjømannsskolen, oppført i 1917, og i dag huser Kongshavn v.g.s., er et karakteristisk byggverk på Ekebergåsens mest iøynefallende punkt.  

I skråningen er det hellerisninger, bosetningsspor fra steinalderen m.m. 

En del av Ekebergskråningen er også regulert til naturreservat. 

 Navnet Oslo
En anerkjent tolkning vedrørende opprinnelsen til navnet Oslo er «sletta under åsen», under henvisning til Ekebergåsen. (Den andre anerkjente tolkningen er at ordet «ås» henspiller på benevnelsen for gud i norrøn mytologi. 

At «Oslo» skal bety «Loens os» er fraveket som rimelig forklaring.) 

 Referanser 

Kategori:Ekeberg
Kategori:Bydel Gamle Oslo
Kategori:Bydel Nordstrand